Aga veel mulle ei meeldi see, et Eestis on hulgim külasid, kust inimesed käivad pooleks aastaks välisriikides  raha teenimas ja on seal nõus igasuguste jõhkrate tingimustega, sest Eestis ei ole võimalik teenida normaalseks eluks raha. Kui sa tahad elada väikelinnas, tarbida kohalikult kasvatatud toitu, töötada lähiümbruses, saata oma lapsed sellesama väikelinna kooli ja saada esmatasandi arstiabi sealsamas väikelinnas - siis seda sa Eestis ei saa. Ma muidugi arvan, et vastus ei peaks olema väljarändamine vaid protest nende poliitiliste otsuste vastu, mis väikelinna-elu ja väikefirmade toimimise välja suretab, mitte  väljarändamine - aga kardetavasti tuleb protest siis, kui inimesed tunnevad, et nad hakkavad nälga surema. See blogi üritabki siin probleemidele osutada enne, kui inimesed elu säilitamiseks revolutsiooni hakkavad tegema.